**«ՄԱՍՆԱԳԵՏՆԵՐԻ ՊԱՏՐԱՍՏՄԱՆ ԲՈՒՀ-ՄԱՍՆԱՎՈՐ ՀԱՏՎԱԾ ՀԱՄԱԳՈՐԾԱԿՑՈՒԹՅՈՒՆ» ԾՐԱԳՐԻ «ՄԱՍՍԱՅԱԿԱՆ ՈՒՍՈՒՑՈՒՄ» ԲԱՂԱԴՐԻՉՈՎ ԳՆՄԱՆ ՄՐՑՈՒՅԹ**

ՀՀ բարձր տեխնոլոգիական արդյունաբերության նախարարությունը «Մասնագետների պատրաստման բուհ-մասնավոր հատված համագործակցություն» ծրագրի «Մասսայական ուսուցում» բաղադրիչի շրջանակում հայտարարում է տեխնոլոգիական ուղղությամբ դասընթացների իրականացման նպատակով մրցույթ:

Ծրագիրը նախատեսված է իրականացնել ՀՀ Տավուշի, Շիրակի, Լոռու, Արմավիրի, Արագածոտնի, Արարատի և Կոտայքի մարզերի շուրջ 700 մասնակցի համար:

Դասընթացների ավարտից հետո սովորողները կունենան նվազագույն պարտադիր գիտելիքներ ծրագրավորման ուղղությունների (Back end, Front end, դրանց տարբերությունները, յուրաքանչյուր ուղղությամբ առնվազն մեկ ծրագրավորման լեզվի բազային իմացություն), դիզայներական ծրագրերի (Corel Draw կամ Adobe (Photoshop կամ Express կամ Illustrator կամ Figma և/կամ այլնի վերաբերյալ բազային իմացություն), մեքենայական ուսուցման մոդելների (Reinforced, supervised, and unsupervised, դրանց տարբերությունները և առանձնահատկությունները, մաթեմատիկայի գործածություն), տեղեկատվական անվտանգության, կիբեռանվտանգության, ֆիշինգի և արդի տեխնոլոգիաների (այդ թվում՝ քվանտային ծրագրավորման, բլոկչեյն տեխնոլոգիաների և այլ) ու դրանց առանձնահատկությունների վերաբերյալ:

Մրցույթին մասնակցելու համար կարող են դիմել նշված պահանջներին համապատասխանող իրավաբանական անձի կարգավիճակ ունեցող ՀՀ ոլորտային ուսումնական հաստատությունները, կենտրոնները, տեխնոպարկերը և այն կազմապերպությունները, որոնք իրականացնում են տեխնոլոգիական ոլորտին առնչվող կրթական գործունեություն:

Ծրագրի բյուջեն կազմում է 80 միլիոն ՀՀ դրամ:

Հայտերն ընդունվում են մինչև 2025 թվականի ապրիլի 29-ը՝ ժամը 16:00-ն:

Մրցույթի անցկացման կարգը, հայտ կազմելու և ներկայացնելու պայմանները ներկայացված են [հրավերում](https://armeps.am/epps/cft/listContractDocuments.do?resourceId=11160314):

Հավելյալ տեղեկությունների համար կարող եք զանգահարել +374 10 590075, +374 10 590040 հեռախոսահամարներով: